ΓΡΑΠΤΗ ΕΡΩΤΗΣΗ E-3436/00

υποβολή: Generoso Andria (PPE-DE), Stefano Zappal (PPE-DE), Giuseppe Nistic (PPE-DE), Vitaliano Gemelli (PPE-DE) και Guido Viceconte (PPE-DE) προς την Επιτροπή

(7 Νοεμβρίου 2000)

Θέμα: Καλλιέργεια ζαχαροτεύτλων

Οι περιοχές καλλιέργειας ζαχαροτεύτλων της Νοτίου Ιταλίας έχουν λάβει εθνικές ενισχύσεις σύμφωνα με τον κοινοτικό κανονισμό που λήγει την τρέχουσα περίοδο εμπορίας 2000-2001. Οι μονάδες παραγωγής ζάχαρης που εξακολουθούν να λειτουργούν (Gelano, Foggia, Incoronata, Termoli, Villosar) απασχολούν σε σταθερή και εποχιακή βάση 1600παλλήλους, στους οποίους προστίθενται περίπου 2000 για εργασίες τροφοδοσίας των εν λόγω μονάδων.

Έχονταςπόψη ότι, αντικειμενικά, η παραγωγικότητα είναι ανεπαρκής (6 τόνοι ζάχαρης ανά εκτάριο) και ότι, ο αριθμός αυτός πρέπει, αναμφίβολα, να βελτιωθεί με τη βοήθεια αλλαγών διαρθρωτικού χαρακτήρα και συγκεκριμένα μέσω:

α) της αναζήτησηςδάτινων πόρων και ανάπτυξης των τεχνικών άρδευσης"

β) τηςλοποίησης των σχεδίων βελτίωσης στον τομέα της γεωργοοικονομίας"

γ) του συντονισμού και της μεγαλύτερης διάδοσης των σύγχρονων τεχνικών.

Δεν μπορεί η Επιτροπή να αναβάλει την πρόταση τροποποίησης του κανονισμού που αφορά την κοινή οργάνωση των αγορών ζάχαρης, η οποία αποσκοπεί στην κατάργηση των εθνικών ενισχύσεων για τις καλλιέργειες ζαχαρότευτλων της Νοτίου Ιταλίας;

Οι εν λόγω ενισχύσεις θα πρέπει να διατηρηθούν για ακόμα μία πενταετία (μέχρι την περίοδο εμπορίας 2005/2006), δηλαδή για διάστημα που είναι επαρκές για την εκπόνηση ειδικού σχεδίου στον τομέα, το οποίο θα αποσκοπεί στη βελτίωση των διαρθρωτικών συνθηκών των επιχειρήσεων και στην αύξηση της παραγωγικότητας ανά εκτάριο, ούτως ώστε να διασφαλιστεί η αύξηση της αποδοτικότητας των καλλιεργειών.

Απάντηση του κ. Fischler εξ ονόματος της Επιτροπής

(12 Δεκεμβρίου 2000)

Από το 1968 που εφαρμόστηκε η κοινή οργάνωση αγορών στον τομέα της ζάχαρης, έχει επιτραπεί στην Ιταλία να χορηγεί εθνικές ενισχύσεις προσαρμογής που προορίζονται για τη βελτίωση των όρων παραγωγής ζαχαροκάλαμου και ζάχαρης. Οι ενισχύσεις αυτές έχουν ως στόχο, κυρίως, τη βελτίωση των διαρθρωτικών συνθηκών για την καλλιέργεια ζαχαροκάλαμου στις νότιες περιοχές.

Οι εθνικές ενισχύσεις γενικώς θεωρούνταν πάντοτε ότι έρχονται σε αντίθεση με το γράμμα και το πνεύμα των στόχων που πρέπει να επιτευχθούν από τις κοινές οργανώσεις αγοράς στον αγροτικό τομέα. Εξάλλου, η τακτική ανανέωση της έγκρισης προς την Ιταλία για να συνεχίσει να χορηγεί τις εν λόγω ενισχύσεις στον τομέα της ζάχαρης κατέδειξε, αφενός, τη σοβαρότητα των απαντούμενων διαρθρωτικών δυσκολιών και, αφετέρου, την καλή θέληση του Συμβουλίου, της Επιτροπής και του Κοινοβουλίου που επιδιώκουν να βελτιώσουν τις συνθήκες των άμεσα ενδιαφερομένων καλλιεργητών ζαχαροκάλαμου.

Η τελευταία μεταρρύθμιση της κοινής οργάνωσης αγοράς στον τομέα της ζάχαρης που εγκρίθηκε το 1995 με τον κανονισμό (ΕΟΚ) αριθ. 1101/95 του Συμβουλίου της 24ης Απριλίου 1995 για τροποποίηση του κανονισμού (ΕΟΚ) αριθ. 1785/81 περί κοινής οργανώσεως των αγορών στον τομέα της ζάχαρης και του κανονισμού (ΕΟΚ) αριθ. 1010/86 που θεσπίζει τους γενικούς κανόνες που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης τα οποία χρησιμοποιούνται στη χημική βιομηχανία(1) προβλέπει, ωστόσο, ότι θα πρέπει να χορηγηθεί μία μόνο συμπληρωματική έγκριση στην Ιταλία, στηριζόμενη στην πολύ κρίσιμη κατάσταση της καλλιέργειας ζαχαροκάλαμου, ώστε να καταργηθούν σταδιακά οι εν λόγω εθνικές ενισχύσεις προσαρμογής κατά τη διάρκεια του παρόντος καθεστώτος ποσοστώσεων παραγωγής που λήγει στις 30 Ιουνίου 2001.

Μεταγενέστερα, το Συμβούλιο, μετά από διαβούλευση με το Κοινοβούλιο, ενέκρινε τον κανονισμό (ΕΚ) αριθ. 2613/97 του Συμβουλίου της 15ης Δεκεμβρίου 1997 που επιτρέπει στην Πορτογαλία, να χορηγήσει ενισχύσεις στους παραγωγούς ζαχαρότευτλων και να καταργήσει κάθε εθνική ενίσχυση από την περίοδο εμπορίας 2001/2002(2), ο οποίος σαφώς προβλέπει ότι όλες οι εθνικές ενισχύσεις που επιτρέπονται από την κοινή οργάνωση αγοράς για τον τομέα της ζάχαρης πρέπει να καταργηθούν από την 1 Δεκεμβρίου 2001. Υπό τις συνθήκες αυτές, η Επιτροπή δεν έχει προβλέψει, στην πρόσφατη πρόταση για τις νέες ποσοστώσεις παραγωγής και τις άλλες διατάξεις που θα εφαρμοστούν στον τομέα της ζάχαρης(3), κανένα νέο μέτρο σύμφωνα με τους όρους που προτείνουν τα Αξιότιμα Μέλη του Κοινοβουλίου.

(1) ΕΕ L 110 της 17.5.1995.

(2) ΕΕ L 353 της 24.12.1997.

(3) COM(2000)604 τελικό.